**Kopo ya Phokotso ya Kotlo ya Tsamaiso ya ho se ikobele**

**Kotlo ya Tsamaiso ke eng?**

Kotlo ya Tsamaiso ke kotlo e leshwang tlasa Karolo ya 210 ya Molao wa Tsamaiso ya Lekgetho (TAA). Molao o laela hore mefuta e fapaneng ya ho se ikobele molao e fumane kotlo e itseng e tsepameng ya tsamaiso.

Ha jwale kotlo e ba teng feela ka lebaka la ho se nyehelwe ha dikgutliso tsa lekgetho bakeng sa batho ka bomong le dikhampani.

* Bakeng sa batho ka bomong ho tla ba le kotlo moo molefalekgetho a hlolehileng ho fana ka kgutliso ka nako eo ho neng ho hlokeha ka yona ho latela Molao wa Lekgetho la Lekeno bakeng sa dilemo tsa hlahlobo ho qala ka la kapa ka mora la 1 Tlhakubele 2006 moo motho ya jwalo a nang le dikgutliso tsa lekgetho la lekeno tse morao tsa dilemo tse jwalo tsa hlahlobo; le
* Bakeng sa dikhampani ho tla ba le kotlo moo khampani e hlolehileng ho fana ka kgutliso ya lekgetho la lekeno ka nako eo ho neng ho hlokeha ka yona ho latela Molao wa Lekgetho la Lekeno bakeng sa dilemo tsa hlahlobo tse fellang ka 2009 le dilemong tse latelang, moo SARS e fileng khampani eo tseko ya makgaolakgang e buang ka tsebiso eo ya setjhaba e hlokang hore ho fanwe ka kgutliso eo e morao ya lekgetho la lekeno mme khampani eo e hlolehile ho fana ka kgutliso eo matsatsing a 21 a kgwebo ka mora hore tseko eo ya makgaolakgang e ntshuwe.

Balefalekgetho ba sa faneng ka dikgutliso tsa bona tsa lekgetho ba tla fumantshwa kotlo ya tsamaiso e tlamehang ho leshwa SARS.  
  
**Keletso ya Bohlokwa:** Ho sa natswe hore o dumellana kapa o hanana le kotlo ya tsamaiso, o eletswa hore o nehelane ka kgutliso ya hao e morao ho thibela hore ho se be le dikotlo tse ding tsa tsamaiso. Kotlo ena e tla dula e kenngwa kgwedi le kgwedi ha o sa kgutlise ditokomane tsa hao tsa lekgetho ho fihlela boholong ba dikgwedi tse 35**.**   
  
Bokaalo ba kotlo e tlang ho kenngwa bo itshetlehile hodima lekeno le lefiswang lekgetho la molefalekgetho mme le ka ba pakeng tsa R250 ho isa ho R16 000 ka kgwedi le bakeng sa kgwedi ka nngwe ha ho sa ikobelwe hona ho ntse ho tswela pele.

Dikotlo tsa tsamaiso di etsahala kgwedi ka nngwe ha molefalekgetho a sa ikobele melao mme sena se ka ba sa fihla nakong ya dikgwedi tse 35. Kotlo ka nngwe e iphethang e tla ba le nomoro e ikgethang ya transekshene.  
  
Hlokomela: Seteitemente sa Akhaonto ya Kotlo (APSA) ha se sa tla romelwa le tsebiso ya kotlo ya hlahlobo. Molefalekgetho a ka kopa APSA ka tsela ena:

* [Ka eFiling ho ba ingodisitseng ho ba basebedisi ba eFiling](http://www.sarsefiling.co.za/)
* Ka ho letsetsa SARS Contact Centre ho 0800 00 SARS (7277)
* Lekaleng la SARS le haufi le wena (tobetsa mona ho etsa tlhophiso ya kopano)

**Ebe dikotlo tsena di qala neng?**

Dikotlo di ka ba teng ka lebaka la ho hloleha ho ikobela boitlamo ba lekgetho bo tlasa Molao wa lekgetho, kapa o hlahellang Tsebsiong ya Setjhaba e ntshitsweng ke Khomishenara ya SARS.

Dikotlo tsa bokaalo bo tsepameng di ba teng hodima dikgutliso tse morao le/kapa ho hloleha ho senola lesedi le mabapi le 'tlhophiso e ka tlalehwang'. Ho tla ba le kotlo e itshetlehileng hodima phesente e itseng ha tefo e fumanwa ka morao ho nako.

Ho thibela hore tefo e se fihle ka morao ho nako, tefo e tlameha ho kena akhaontong ya banka ya SARS ka la kapa pele ho letsatsi la ho qetela.

SARS e tla ananela tefo ha feela e le teng ka hara akhaonto ya yona ya banka:

* Tefo efe kapa efe e fumanweng akhaontong ya banka ya SARS ka morao ho letsatsi la ho qetela e tla nkuwa e le tefo e morao ho nako.
* Balefalekgetho ba lokela ho netefatsa hore ditefo di etswa pele ho nako ya makgaolakgang ya sehlahiswa sa banka se sebediswang ho netefatsa hore matlole ao a tla hlahella ka nako akhaontong ya banka ya SARS.
* Ebang letsatsi la tefo le wela ka Moqebelo, Sontaha kapa ka letsatsi la phomolo, tefo e tlameha ho etswa ka Labohlano kapa letsatsi pele ho la phomolo.

**Ho etsahalang ebang ke sa dumellane le Kotlo?**

Molefalekgetho a ka fana ka foromo ya Kopo ya Phokotso (RFR) ebang a hanyetsana le kotlo efe kapa efe e bileng teng ka lebaka la ho se ikobele tefo ya lekgetho. Ho ka nna ha fanwa ka Kopo ya Phokotso ho SARS mme yona e be foromong e laetsweng kapa e ngolwe, mme yona e tlameha ho kenya:

* Tlhaloso le mabaka a bakileng hore motho a se kgone ho ikobela boitlamo bo amehang;
* Nako ka nngwe mmoho le bokaalo; le
* Ditokomane tsa tshehetso le lesedi ho ya ka moo SARS e batlang kateng.

Ebang Kopo ya Phokotso e sa dumellwa kapa ho dumelletswe karolwana ya yona feela, o ka nna wa ngongorehela qeto e entsweng ke SARS mme o ka etsa boipiletso kgahlano le qeto eo ebang o sa dumellane le sephetho sa motjha wa ngongoreho. Ka kopo hlokomela hore o ka se sebedise motjha wa ngongoreho pele o kenya RFR le hore e sekasekwe. Ha SARS e ntse e sebetsana le RFR/ngongoreho/boipiletso, ho ka nna ha dumellwa tefo e itseng mme sena se bolela hore ho na le ditransekshene tse itseng tse ka leshwang.

**Na nka kopa hore Kotlo le/kapa tswala e fokotswe?**

Ho ka nna ha fanwa ka Kopo ya Phokotso e ngotsweng ho SARS mme yona e tlameha ho kenya:

* Tlhaloso le mabaka a bakileng hore motho a se kgone ho ikobela boitlamo bo amehang;
* Nako ka nngwe mmoho le bokaalo; le
* Ditokomane tsa tshehetso le lesedi ho ya ka moo SARS e batlang kateng.

**Ebe ke fana jwang ka Kopo ya Phokotso ya Kotlo?**

Kopo ya Phokotso ya Kotlo e ka nyehelwa ka ditsela tsena tse pedi:

* eFiling
* Lekaleng la SARS le haufi le wena (tobetsa mona ho etsa tlhophiso ya kopano)

Ke feela tlasa boemo bo ikgethang jwalokaha ho hlalositswe ka hodimo mona moo ho tlang ho dumellwa kopo ya matsoho k ho ikopnaya le rona ho contactus@sars.gov.za kapa ho pcc@sars.gov.za.

**Keletso ya bohlokwa:**Ha o etsa kopo ya phokotso ya kotlo ya ho nyehela ka morao ho nako ya VAT, PAYE, SDL, UIF le ya Lekgetho la nakwana, ho tlameha hore ho sebediswe khoutu ya mohlodi e latelang: 9996 – Penalty.

**Ebe ke lefa Kotlo kapa Tswala ya ka jwang?**

O ka lefa ka ho sebedisa e nngwe ya dikanale tsa tefo tse fumanehang. **Ka kopo hlokomela**:

* Ebang o sa kgone ho fana ka tefo e tletseng 'hang feela' o ka nna wa etsa ditlhophiso tsa ho lefa hamoraonyana le SARS.

**Ho ka etsahalang ebang ke sa lefe Kotlo kapa Tswala ya ka?**

SARS e ka ikgethela moemedi (ya kang mongamosebetsi wa hao) ho bokella tjhelete ena boemong ba yona.

**Ebe ke dipehelo dife tse mabapi le phokoletso ya kotlo?**

Dikotlo di ka fokotswa tlasa mabaka a itseng le bakeng sa bokaalo bo fapaneng.

|  |
| --- |
| **HO SE IKOBELE HA PELE KAPA HO HONYENYANE** |
| **Mehlala e ka bang teng ya phokotso** | **Dipehelo tsa phokotso** | **Ebang ho ikamahanngwa le ditlhoko** |
| Dikotlo tsa bokaalo tse tsepamemeng | ·        Ho se ikobele ha pele; KAPA ·        Ebang nako ya ho se ikobele e le ka tlase ho matsatsi a mahlano a kgwebo ·        Ditlhoko tsa tlatsetso ebang ho ikamahanngwa le dipehelo tsena tse pedi tse ka hodimo: o    Ho na le mabaka a utlwahalang a se ho ikobele; MME o    Taba ya ho se ikobele e rarollotswe. | Ho ka fokotswa ho fihlela ho R2000 |
| Ditlhophiso tse ka tlalehwang | Ho ka fokotswa ho fihlela ho R100,000 |  |
| Ho behwa ha dikotlo ho ya ka phesente | ·        Ho se ikobele ha pele; KAPA·        E nang le kotlo ya bokaalo ba R200 kapa ka tlase LE ·        Ho na le mabaka a utlwahalang a se ho ikobele; MME ·        Ho se ikobele hona ho ka lokiswa (bokaalo ba tjhelete e morao bakeng sa nako e itseng bo se bo lefilwe) | Dikotlo tsohle di ka phumulwa |
| **MABAKENG A IKGETHANG** |  |  |
| **Mehlala e ka bang teng ya phokotso** | **Mehlala** | **Ebang ho ikamahanngwa le ditlhoko** |
| Diqomatsi tsa tlhaho kapa tsa batho | ·        Boshodu/Kwetelo ·        Mabaka a tlhaho (a kang mollo/dikgohola); jwalojwalo. | Kotlo kaofela ha yona kapa karolo ya yona. |
| Morusu ka baahi kapa tshitiso ya tshebeletso | ·        Boipelaetso ·        Morumuwa/molefalekgetho ha a kgona ho fihlisa tefo ka lebaka la mehwanto/merusu; jwalojwalo. ·        Banka e hlahelwa ke mathata e setekgeniki ka letsatsi leo – banka e tlameha ho neha molefalekgetho lengolo le tiisang phoso eo ya setekgeniki |  |
| Bokulo bo matla kapa kotsi | ·        Ho ba sepetlele ha mongakgwebo kapa moemedi wa yona ·        Motho ya sebetsang ka tsa lekgetho o ne a kula haholo mme ke yena feela ya etsang sena ·        Kotsi e kgolot Setorouku, Lefu; jwalojwalo |  |
| Tshithabelo e kgolo ya maikutlo kapa kgatello ya kelello | ·        Ho ba sepetlele ha mongakgwebo kapa moemedi wa yona ·        Boqhwala Bokulo ba kelello; jwalojwalo |  |
| Ketso ya SARS (phoso ya ofisi) | ·        Phoso ha ho kenngwa lesedi ·        Tiehiso ·        Lesedi le fosahetseng phatlalatsong ya semmuso e ntshitsweng ke SARS ·        Tiehiso ya ho fana ka lesedi ho mang kapa mang ·        Ho hloleha ha SARS ho fana ka nako e lekaneng hore ho tle ho arabelwe ka lesedi leo SARS e le hlokang. |  |
| Mathata a maholo a tsa ditjhelete | ·        Ebang e le motho, tlhokeho ya tsa mothoe tsa ho phela; kapa ·        Ebang e le kgwebo, kotsi ya hanghang e bakang hore ho tswela pele ha ditshebetso tsa kgwebo le ho tswela pele ha khiro ya basebetsi ba yona ho be kotsing. |  |
| Boemo bofe kapa bofe bo bong bo tshwanang bo kotsi |  |  |
| **KAKANYO E SA FELLANG YA LEKENO LE LEFISWANG LEKGETHO HO TSE MABAPI LE LEKGETHO LA NAKWANA** |  |  |
| **Mehlala e ka bang teng ya phokotso** | **Dipehelo tsa phokotso** | **Ebang ho ikamahanngwa le ditlhoko** |
| Ho fanwe ka kgutliso ya lekgetho la nakwana | Kakanyo e sa etswang ka boomo kapa ka ho se kgathalle | Fokotsa kotlo kaofela ha yona kapa karolwana ya yona |
| Ha ho a fanwa ka kgutliso ya lekgetho la nakwana | Ha ho maikemisetso a ho qoba kapa ho fanyeha | Fokotsa kotlo kaofela ha yona kapa karolwana ya yona |

**Ho tsebiswa ha dikotlo tsa PAYE**

Kotlo ya nyehelo ya ka morao ho nako ya tsepamiso ya Lefa ho ya ka Moputso (PAYE) e ile ya qala ho sebetsa lekgetlo la pele monongwaha. Le ha ho le jwalo, re sa ntse re le motjheng wa ho ntlafatsa motjha wa rona wa Tharollo ya Kganyetsano hore kotlo ena e tle e tsekwe ka thoko ho ya tefo e morao ya PAYE.

Moo ebang o fumane kotlo e nngwe ya PAYE ka nako e tshwanang ya lekgetho, o ke ke wa kgona ho etsa Kopo ya Phokotso kapa ho kenya Ngongoreho kgahalno le kotlo ya tlatsetso ho eFiling ha Kopo ya Phokotso ya hao ya pele kapa ya Ngongoreho e se e phethetswe.

Dintlafatso tsa rona tsa motjha wa Tharollo ya Kganyetsano e tla loka haufinyane empa ebang o lakatsa ho etsa Kopo ya Phokotso kapa ya Kganyetsano tse mabapi le kotlo ya tlatsetso, SARS jwalo ka mohato wa nakwana, e tla amohela kopo e ngotsweng ya Kopo ya Phokotso kapa ya diforomo tsa ADR1/ADR2  tse mabapi le kotlo ya tlatsetso ya PAYE.

Ho sebedisa motjha ona wa nakwana ho kenya Kopo ya Phokotso (RFR), Tsebiso ya Ngongoreho (NOO), Tsebiso ya Boipiletso (NOA), ka kopo latela mehato ena e latelang:

Mohato wa 1

Lekola ho eFiling hore na bokaalo ba kotlo eo o batlang ho etsa kopo ya phokotso, ho ngongoreha ka yona kapa hona ho ipiletsa ka yona e feela e kotetswe na hore o ka e nyehela. Ebang eFiling e o kotela, o ka nna wa fetela Mohatong wa 2.

Mohato wa 2

Tlanya kapa ngola Kopo ya Phokotso mme o netefatse hore o kenya lebaka la kopo ya hao mmoho le nako ya tsepamo ya PAYE kapa dinomoro tsa transekshene tsa dikotlo tse bileng teng kapa ya dinako tsa EMP201. Pele o etsa tsena tsohle ka kopo netefatsa hore o utlwisisa ditlhoko tsa molao.

Ebang o se o fane ka Kopo ya Phokotso empa o ntse o sa kgotsofatswa ke sephetho, teng o ka sebedisa foromo ya ADR1 ebang o batla ho kenya ngongoreho. Ebang o se o ngngorehile mme ngongoreho e sa atleha, mme o batla ho ipiletsa, teng o ka sebedisa foromo ya ADR2.  Diforomo tsa ADR1 le ADR2 di ka rwallwa mona <https://www.sars.gov.za/find-a-form/>.

Mohato wa 3

Fana ka Kopo ya Phokotso ya hao, ADR1 kapa ADR2 ho [contactus@sars.gov.za](mailto:contactus@sars.gov.za) or [pcc@sars.gov.za](mailto:pcc@sars.gov.za)**.**O tla fuwa nomoro ya nyewe eo o tlamehang ho e sebedisa kamoso ngollanong efe kapa efe le SARS e mabapi le taba ena.

Mohato wa 4

Hang feela ha re se re sekasekile kopo ya hao ya phokotso, ya ngongoreho kapa ya boipiletso, SARS e tla o tsebisa ka tsela ya lengolo le tobileng wena ho latela kanale eo o e kgethileng ya dipuisano.